Studiu al predicii Domnului Isus de pe munte Matei 5-7

Predica de pe munte intruchipeaza esenta invataturii lui Cristos. Calea prin care Isus a dorit sa ne arate cum se poate naste visul unei lumi mai bune. Intreaga teologie si religie sunt cuprinse in aceste trei capitole ale predicii de pe munte. Cred ca atunci cand ajungem sa fim fascinati de cuvintele acestei predici, vom ajunge sa fim de fapt vrajiti de Acela care le-a rostit. Pana in prezent au fost scrise sute de comentarii despre predica de pe munte, insa ceea ce imi doresc sa facem in acest studiu este sa invatam cu luare aminte la ceea ce ne spune textul. Cred fara nici o urma de indoiala ca daca Biserica ar accepta intr-un mod realist standardete lui Cristos si ar trai dupa valorile prezentate in aceasta predica, atunci Biserica ar deveni acea societate alternativa pe care Isus Cristos o doreste pentru aceasta lume.

Astazi o sa avem un mesaj de introducere pentru a intelege ceea ce reprezinta aceasta predica. Dar inainte sa continuam as vrea sa citim impreuna cele trei capitole. Predica de pe munte este probabil cea mai cunoscuta invatatura data de Domnul Isus Cristos acestei lumi, dar si cel mai putin inteleasa si mai ales cel mai putin aplicata. In ea se descrie exact ceea ce El si-a dorit ca aceia care Il urmeaza sa fie si sa faca dupa plecarea la ceruri. Este un adevarat manifest pentru contracultura crestina.

Fiecare generatie este nemultumita de lumea pe care a mostenit-o. Sunt atatia care par sa nu se integreze in aceasta lume, simtindu-se straini si neintelesi. Dar pentru noi ca si crestini acesta este un lucru bun pentru ca lasa loc lucrarii Duhului Sfant in viata oamenilor care stim ca inainte sa mangaie, tulbura si conduce omul catre Acela care le poate aduce linistea si implinirea, Isus Cristos. Din pacate insa lumea nu reuseste sa vada astazi in Biserica o contracultura ci mai degraba un conformism, nu o societate noua care intruchipeaza idealurile lui Cristos, ci doar o alta versiune a vechii societati la care spun ca au renuntat. Ma rog Domnului ca nu doar sa vedem imensitatea acestei tragedii dar si sa ne simtim apasati de ea avand in vedere ca Biserica se conformeaza lumii iar despre crestini se spune tot mai des, “ nu va deosebiti cu nimic de ceilalti.”

In intreaga Biblie citim acelasi mesaj. Dumnezeu cauta un popor care sa fie doar al Lui, sfant, separat de lume, pus deoparte pentru El si care traieste pentru a asculta si implini Sa, fiind total diferit de toti cei din jurul sau. Deschideti cu mine si la Levitic 18:2-4. De-a lungul timpului insa, Israel si-a uitat in mod repetat caracterul unic de popor al lui Dumnezeu, adesea s-au amestecat cu neamurile si au preluat obiceiurile lor. Apoi au cerut sa aiba un imparat peste ei, “cum au toate neamurile”au spus ei, lucru pentru care profetul Samuel i-a mustrat in 1 Samuel 8:5, 19-20. Dar ei nu au dorit doar sa aiba un imparat ca neamurile, ci au dorit sa si faca ceea ce faceau ei, sa slujeasca lemnului si pietrei asa cum citim in Ezechiel 20:32. Dumnezeu le-a trimis in mod repetat profeti ca Ezechiel si Ieremia care sa le aminteasca ce fel de popor au fost chemati sa fie si cum sa traiasca in mijlocul neamurilor, dar Israel a refuzat sa asculte glasul Sau si pentru asta au fost judecati, Ezechiel 5:7, 11:12.

Lucrurile acestea pe care vi le-am spus despre Israel sunt esentiale ca si context pentru intelegerea predicii de pe munte. Ea este rostita de Cristos la inceputul lucrarii Sale pamantesti dupa ce a fost botezat in Iordan de Ioan Botezatorul si apoi a fost dus de Duhul in pustie ca sa fie ispitit. Lucrarea lui Cristos a fost aceea de a propovadui Imparatia lui Dumnezeu care urma sa vina si pe care El insusi urma sa o inaugureze. “Pocaiti-va caci Impararia Cerurilor este aproape.” Predica de pe munte zugraveste pentru noi toti tabloul pocaintei (metanoia, care inseamna transformarea mintii) si al neprihanirii care urma sa caracterizeze aceasta noua Imparatie. O Imparatie care urma sa arate complet diferit de tot ceea ce lumea vazuse, auzise sau isi inchipuise. O Imparatie cu cetateni care urmau sa fie complet diferiti de cei din jurul lor, care nu mai semanau cu lumea ci care erau copii ai Tatalui lor ceresc. De aceea, cred ca expresia cheie a intregii predice se gaseste in Matei 6:8 cand Domnul Isus spune clar, “sa nu va asemanati cu ei.” Aceleasi cuvinte pe care Dumnezeu I le-a spus lui Israel in vechime in Levitic 18:3, “sa nu va luati dupa obiceiurile lor.” Aceeasi chemare de a fi complet diferiti.

Acest gand este urmarit si intarit pe tot parcursul predicii de pe munte. Caracterul celor care Il urmeaza pe Cristos trebuie sa fie complet diferit de cel admirat de lume asa cum citim in fericiri. Ei trebuie sa straluceasca ca niste lumini in intuneric. Neprihanirea lor trebuie sa o intreaca pe cea a carturarilor si a fariseilor., iar dragostea lor sa fie una cum lumea nu a mai vazut, iar Cristos ii pune adesea pe crestini in contrast cu paganii, sau pe ucenicii sai in comparatie cu cei religiosi. Asadar ucenicii lui Isus sunt chemati sa fie diferiti atat fata de oamenii religiosi cat si fata de cei nereligiosi.

In predica de pe munte gasim cea mai completa descriere a contraculturii crestine cu sistemul ei de valori, standardele etice, devotamentul religios, atitudinea fata de bani, scopul pe care trebuie sa il urmaresti in viata, genul de relatii pe care trebuie sa le ai si toate sunt prezentate intr-o directa contradictie cu cele ale lumii necrestine. Si astfel Imparatia lui Dumnezeu este despre cei ce traiesc o viata pe deplin umana, dar sub o stapanire pe deplin divina.

Cand citim primele doua versete din Matei 5 intelegem ca Domnul Isus a dorit sa se retraga departe de multimea care Il urmarea si sa isi invete ucenicii. In primele luni ale lucrarii Sale, cutreierase Galileea si vestea I se dusese in toata Siria. Drept urmare oamenii veneau la El in numar mare pentru a fi vindecati sau eliberati de duhuri necurate. Domnul Isus a trebuit oarecum sa evadeze departe de multime si sa petreaca putin timp pentru a se ruga si pentru a se concentra pe aceia care erau ucenicii Lui. Multi spun ca alegerea de a urca pe munte pentru a tine aceasta predica a fost pentru a face o paralela intre El si Moise care la randul lui urcase pe munte pentru a primi poruncile lui Dumnezeu. Dar Isus a fost mai mare decat Moise iar mesajul Sau a fost Evanghelia harului, adica veste buna care este mai presus de Legea.

Predica aceasta de pe munte este mentionata doar in Evanghelia dupa Matei. Luca are si el descrisa aceasta predica care este insa considerabul mai scurta si anume 30 de versete in comparatie cu cea din Matei care are 107 si fiecare au in ele lucruri care nu apar in cealalta. Exista insa si asemanari intre ele pentru ca ambele incep cu fericirile, contin porunca de aur, interdictia de a ne judeca, ilustratia barnei si a paiului, al pomului si al roadei acestuia si se incheie cu pilda celor doi zidari. Avand in vedere ca predica din Matei ar fi durat maxim zece minute, este posibiul ca atat Matei cat si Luca, sa ne fi oferit propria varianta, bazata cel mai probabil pe propriul rezumat al invataturilor pe care Domnul Isus le-a dat.

Cat de relevanta este aceasta predica pentru noi, din perspectiva vietii modern pe care o traim? Cand o cercetam cu atentia nu putem sa nu observam ca ea este un intreg uimitor de coerent pentru comportamentul pe care Isus il asteapta de la fiecare dintre ucenicii Sai, de la fiecare cetatean al Imparatiei lui Dumnezeu, indiferent de generatia in care traieste. Il vedem aici pe omul care alege sa Il urmeze pe Isus in sfera vietii publice, in relatiile cu alti oameni traind mai presus decat orice pentru inaintarea Imparatiei lui Dumnezeu si a neprihanirii Sale in lume.

Este predica de pe munte o predica practica? Pentru ca unii spun ca una este ea in teorie, dar alta este sa o poti aplica dpdv practic. Sunt realizabile standardele ei, sau trebuie sa le vedem doar ca pe niste idealuri imposibil de implinit? Avand in vedere nivelul perversitatii si al pervertirii umane, am putea spune ca predica de pe munte este imposibil de realizat. Ca ea are idealuri nobile dar nepractice, atractive pentru imaginatia omului, dar imposibil de transpus in viata reala. Cum poate omul care este plin de egoism sa fie bland? Sau omul plin de dorinte si pofte sexuale sa se abtina pana si de la priviri si ganduri pacatoase? Cum sa poti sa nu te ingrjorezi cand parca asta este tot ceea ce omul face si lucrul cu care el se hraneste? Cand exista atat de multa sete de razbunare in om, cum sa ii ceri sa isi intoarca obrazul? Ce valoare practica are in aceste conditii predica de pe munte? Multi spun ca este doar un ideal si un vis frumos care insa nu se va implini niciodata pe pamant.

Dar standardele predicii de pe munte nu sunt nici usor de atins de catre orice om, dar nici irealizabile pentru om. Standardele ei cu siguranta ca nu sunt pentru toti, dar sunt pentru aceia care au experimentat nasterea din nou din apa si din Duh de care Domnul Isus ii vorbeste lui Nicodim in Ioan 3. Neprihanirea descrisa de Isus in aceasta predica este o neprihanire interioara. Desi ea se manifesta in exterior si in mod vizibil prin cuvinte si actiuni, ea ramane o neprihanire a inimii. Pentru asta nasterea din nou este esentiala. De aceea standardele Imparatiei lui Dumnezeu nu pot fi atinse decat de fiii si fiicele nascute din nou din Cristos, care traiesc prin calauzirea si puterea Duhului Sfant.